30/10/2015 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Premio Concepción Arenal: proxectos educativos pola igualdade de xénero 2015

PREMIO CONCEPCIÓN ARENAL: PROXECTOS EDUCATIVOS POLA IGUALDADE DE XÉNERO 2015 Coa finalidade de promover políticas de igualdade e prevención da violencia de xénero na poboación infantil e adolescente, proponse dedicar o Concepción Arenal, anualidade 2015, a premiar o compromiso e implicación dos centros educativos públicos da provincia, que presenten un proxecto educativo que promova a igualdade entre homes e mulleres, levando a cabo medidas para a erradicación da violencia e encamiñadas á consecución da igualdade real. BASES PRIMEIRA.–Obxecto. O obxecto do certame é deseñar e executar proxectos educativos que procuren o desenvolvemento de habilidades para a identificación e o rexeitamento de estereotipos sexistas que contribúen a xerar e manter a violencia de xénero, así como a construción de esquemas alternativos que axuden a comprender e respectar a igualdade de oportunidades real entre sexos. O premio concederase ao mellor programa educativo en cada unha das tres modalidades que xa se implantase e se pretenda continuar, ou ben que estea pendente da súa execución. Premiarase o programa de actividades de centro no que se traballe a prol da consecución da igualdade entre homes e mulleres, así como a sensibilización, prevención de comportamentos de risco e intervención en materia de violencia de xénero incorporando de forma transversal a educación en valores como a solidariedade, tolerancia, respecto, xustiza, igualdade, etc, a promoción da empatía e autoexpresión emocional e o fomento da participación da familia, da escola e da comunidade. SEGUNDA. Poderán participar centros educativos públicos da provincia que impartan educación infantil, primaria, ou as dúas, educación especial e educación secundaria nas seguintes modalidades: a) Proxectos educativos en educación infantil b) Proxectos educativos en educación primaria c) Proxectos educativos en educación secundaria Cada centro educativo só poderá participar cun único proxecto. TERCEIRA.–Premio. Convócase un premio en metálico de 5.000 euros por cada modalidade. Esta cantidade está suxeita ás retencións legais que sexan de aplicación. O xurado poderá facer unha mención honorífica a algún outro proxecto educativo pola súa calidade técnica ou impacto social. A Deputación resérvase os dereitos de explotación da propiedade intelectual e en especial os dereitos de reprodución, transformación, distribución e comunicación pública por tempo indefinido para que a Deputación poida empregar os proxectos gañadores para calquera actividade da Deputación da Coruña relacionadas co fomento da igualdade de xénero. CUARTA.–Proxectos. As candidaturas acompañaranse da documentación que se indica na solicitude, entre eles se solicita un proxecto coas seguintes características: Formato: – Extensión máxima de 20 páxinas numeradas e redactadas a unha cara, incluíndo anexos. No caso de que se presenten máis de 20 páxinas, as adicionais non se terán en conta na avaliación. – Presentarase en tamaño A4 cun espazo interliñal sinxelo e empregando o tipo de letra Arial a 11 puntos. Presentarase en formato papel e en formato dixital en PDF. – Pode engadir fotografías e gráficos, de ser o caso, terán un formato JPG. – Empregará a lingua galega e a perspectiva de xénero. Contidos: – Portada con título do proxecto, modalidade de participación e datos básicos do centro. – Índice paxinado. – Breve resume da vida do centro (máximo 1 páxina), onde inclúa historia, entorno social, número de alumnado e grupos, plans e proxectos significativos nos últimos anos. – Participación e implicación no proxecto dos órganos de coordinación docente e de representación, así como relación do profesorado participante, indicando nivel educativo, cargo e responsabilidades. – Descrición das actuacións realizadas e/ou previstas: – Xustificación do plan de actuación, detección de necesidades e obxectivos. – Accións, procedementos e recursos necesarios. – Temporalidade, calendario de realización. – Coordinación e implicación da comunidade educativa, do contorno, do profesorado, do alumnado, das familias, outras institucións e/ou entidades segundo o seu nivel de participación. – Plan de difusión. – Plan de avaliación. – Análises de resultados, conclusións e propostas de mellora (no caso de proxectos xa executados). – Retos de futuro. Os proxectos presentados deben ser orixinais, non podendo participar aqueles proxectos xa premiados en calquera convocatoria de similar natureza. QUINTA.–Xurado e criterios de valoración. Xurado O xurado estará presidido polo Sr. presidente da Deputación ou persoa na que delegue e formarán parte del a deputada da área de Benestar Social, Educación e Políticas de Igualdade de Xénero, persoal do servizo de acción social, cultural, e deporte, así como persoal dos centros educativos da Deputación provincial. Actuará como secretario o da Corporación ou persoa funcionaria en quen se delegue. O xurado actuará en pleno, será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/92, do 26 de novembro. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. Criterios de valoración Para a concesión dos premio en calquera das súas modalidades tomarase como base os seguintes criterios de valoración, podendo alcanzar 100 puntos distribuídos nos seguintes apartados: – Proposta do título do programa. Valorarase a relación directa deste cos obxectivos do programa, a súa creatividade e orixinalidade (ata 5 puntos). – Equipo docente. Valorarase a participación e implicación no proxecto dos órganos de coordinación docente, así como do equipo docente participante (ata 10 puntos). – Xustificación do proxecto. Valorarase a adaptación do proxecto ás necesidades previamente detectadas (ata 10 puntos). – Accións, procedementos e recursos necesarios. Valorarase as actividades previstas e a súa relación cos obxectivos do proxecto, así como a proposta metodolóxica, tendo en conta o procedemento de traballo, coordinación, colaboración, difusión, etc. Terase en conta os recursos necesarios para a execución do proxecto docente (ata 25 puntos). – Temporalidade, calendario de realización. Valorarase o nivel de adecuación entre as actividades previstas e a temporalidade (ata 10 puntos). – Coordinación e implicacións. Valorarase o público directo ao que se dirixen as diferentes actuacións programadas, a participación das familias, da comunidade educativa e da sociedade, así como o impacto positivo (ata 10 puntos). – Plan de avaliación. Valorarase a relación entre os obxectivos e os indicadores propostos, o procedemento e as ferramentas empregadas, así como outros procedementos para o seguimento, análise e mellora (ata 10 puntos). – Boas prácticas. Valorarse o desenvolvemento de accións educativas innovadoras, con capacidade de desenvolver boas prácticas de accións e medidas que sirvan como modelo e impulsen outras iniciativas educativas (ata 15 puntos). – Edición de recursos. Valorarase a edición de materiais e recursos innovadores, didácticos, así como o emprego das TIC, atención á diversidade, etc. (ata 5 puntos). SEXTA.–Prazo e forma de presentación dos traballos. Prazo: o prazo de admisión de proxectos ábrese o día seguinte á publicación das presentes bases no BOP e péchase o 30 de novembro de 2015. Forma de presentación: o proxecto educativo entregarase en soporte papel e dixital nun sobre pechado, no exterior do sobre indicarase; Premio Concepción Arenal 2015: proxectos educativos pola igualdade de xénero, modalidade na que se presenta ( A, B ou C), nome do centro participante e o título do proxecto. Dentro deste sobre engadirase: – Folla de aceptación dos compromisos (anexo 1) cos datos requiridos debidamente asinada. – Fotocopia do CIF do centro participante. As candidaturas presentaranse no Rexistro Xeral da Deputación Provincial da Coruña, Avda. Alférez Provisional, 2, 15003 A Coruña, ou consonte co indicado no art.38.4 da Lei 30/1992, do 26 novembro, RXPAC. SÉTIMA.–Concesión e entrega dos premios. A concesión darase a coñecer a través dos distintos medios de comunicación. A entrega do premio celebrarase, posteriormente, nas dependencias da Deputación e avisaranse con antelación. NOVENA. Non se devolverán os proxectos presentados e non premiados. A partir do día seguinte á concesión do xurado dos proxectos premiados os outros poderán ser destruídos. DÉCIMA. A participación nesta convocatoria supón a total aceptación destas bases. A Coruña, 27 de outubro de 2015. O presidente O secretario Valentín González Formoso José Luís Almau Supervía PREMIO CONCEPCIÓN ARENAL 2015: PROXECTOS EDUCATIVOS POLA IGUALDADE DE XÉNERO FOLLA DE ACEPTACIÓN DOS COMPROMISOS DA CONVOCATORIA (ANEXO 1) DATOS DO CENTRO PARTICIPANTE Outros datos: A participación nesta convocatoria supón a total aceptación das bases. Lugar e data __________________________ (Sinatura do/a docente responsable do proxecto) (Sinatura da dirección do centro)